Зорица Сорак 
ПРИПРЕМА ЗА ЧАС
Грађанско васпитање – пети  разред
	Редни број часа:
	Школа

	Разред и одељење

	Датум


	Наставна тема 
	
Процеси у сваременом свету


	Наставна јединица 
	Врсте насиља: 
физичко, емоционално, социјално, сексуално, дигитално

	Тип часа
	Обрада, вежбање

	Образовни исходи
	
Ученик ће бити у стању да:
· Препозна врсте насиља
· Објасни врсте насиља
· Се заштити од насиља

	Облици рада
	Индивидуални, групни, фронтални

	Методе рада
	Радионица на једном школском  часу

	Потребна средства и материјали
	Коверте, папир, рачунар и пројектор

	
	ФАЗЕ ЧАСА

	
Уводни део часа



	Ученици и наставник седе у кругу, наставник започиње разговор питањем шта вас асоцира/које су ваше асоцијације на реч насиље?
Ученици одговарају, наставник  повезује њихове одговоре и даје одредницу појма насиље: Једанпут учињено или поновљено вербално или невербално понашање које за последицу има стварно или потенцијално угрожавање здравља, развоја и достојанства деце/ученика назива се насиље. 

	
Главни део часа

	Наставник дели ученике у пет група са подједнаким бројем ученика (3-5).
[bookmark: _GoBack]Свака група добија коверат са деловима слагалице и задатак да сложе слагалицу повезујући појмове  (Прилог 1). Ученици повезују врсту насиља са манифестацијом насиља. 
Када све групе заврше задатак, читају по један пример из слагалице и тако редом док све примере не прочитају и не посложе. Ако нека група није добро препознала врсту насиља, друге групе и наставник указују на тачан одговор. 
Наставник прилази групама и свакој групи оставља по један пример из слагалице:
Прва група – Физичко насиље
Друга група – Емоционално насиље
Трећа група – Социјално насиље
Четврта група – Сексуално насиље
Пета група – Дигитално насиље
са задатком да одговоре  како би они поступали, како би се заштитили од такве врсте насиља која им је дата у примеру. 
Ученици излажу своје  идеје, наставник води дискусију. 
Из понуђених решења и одговора, наставник заокружује дискусију и наглашава да се увек морамо одупрети насилнику, да потражимо помоћ одраслих, да се обратимо особи од поверења, да родитељима испричамо сва дешавања у школи, да не скривамо насиље које трпимо јер само може да доведе до још вишег нивоа насилништва. 


	Завршни део часа

	Пошто је дигитално насиље све присутније, наставник позива ученике да погледају краћи видео клип на ту тему на линку https://www.unicef.org/serbia/zaustavimo-digitalno-nasilje
Пита ученике шта им се свидело у излагању девојчица из видеа?

Затим дели ученицима папир  са контактима чланова Тима за заштиту ученика и пита да ли су негде у школи видели ове контакте? Појашњава да су то имена чланови Тима за заштиту ученика од дискриминације, насиља, злостављања и занемаривања и да се њима могу обратити у сваком тренутку за помоћ и подршку без обзира на врсту насиља и из различитих позиција: жртве, сведока или насилника. 


	Самоевалуација часа
(запажања наставника)
	





Прилог 1.

	
ФИЗИЧКО  НАСИЉЕ
	
Ударање чврга

	
ЕМОЦИОНАЛНО НАСИЉЕ
	
Исмејавање

	
СОЦИЈАЛНО НАСИЉЕ
	
Добацивање

	
СЕКСУАЛНО НАСИЉЕ
	
Добацивање

	
ДИГИТАЛНО НАСИЉЕ
	
Слање узнемиравајућих СМС порука

	
ФИЗИЧКО НАСИЉЕ
	
Шамарање

	
ЕМОЦИОНАЛНО НАСИЉЕ
	
Уцењивање

	
СОЦИЈАЛНО НАСИЉЕ
	
Сплеткарење

	
СЕКСУАЛНО НАСИЉЕ
	
Показивање порнографског материјала

	
ДИГИТАЛНО НАСИЉЕ
	
Злоупотреба форума и четовања

	
ФИЗИЧКО НАСИЉЕ
	
Дављење

	
ЕМОЦИОНАЛНО НАСИЉЕ
	
Називање погрдним именима 

	
СОЦИЈАЛНО НАСИЉЕ
	
Неукључивање у групу вршњака

	
СЕКСУАЛНО НАСИЉЕ 
	
Показивање интимних делова тела

	
ДИГИТАЛНО НАСИЉЕ
	
Снимање насилних сцена

	
ФИЗИЧКО НАСИЉЕ
	
Пљување

	
СОЦИЈАЛНО НАСИЉЕ
	
Фаворизовање по основу социјалног статуса

	
ЕМОЦИОНАЛНО  НАСИЉЕ
	
Имитирање






